Diari Oficial de la Generalitat Valenciana


Sumari del DOGV 4882, del 12-11-2004 (2004/11580)

Informació pública del projecte de reparcel·lació forçosa de la unitat d'execució única de sòl urbà industrial, subzona IND-2, Polígon Forn d'Alcedo del Pla General d'Ordenació Urbana de València.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4882

Data del DOGV
:   12-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11634


Organisme emissor
:   Fomento de Inversiones Cisneros, SA

Tipus de document
:   Anunci

Informació pública del projecte de reparcel·lació forçosa de la unitat d'execució única de sòl urbà industrial, subzona IND-2, Polígon Forn d'Alcedo del Pla General d'Ordenació Urbana de València. [2004/F11331]
  
El Ple de l'Ajuntament de València, en la sessió ordinària celebrada en data 29 de novembre de 2002, va acordar aprovar la cessió de la condició d'agent urbanitzador del programa d'actuació integrada de la unitat d'execució Forn d'Alcedo, del pla de reforma interior de sòl urbà industrial subzona IND-2 Polígon Forn d'Alcedo del Pla General d'Ordenació Urbana de València, a favor de la mercantil Fomento de Inversiones Cisneros, SA.
  
En compliment del que s'ha convingut amb l'Ajuntament de València, Foment d'Inversions Cisneros, SA, en la seua condició d'agent urbanitzador ha elaborat en forma i termini el corresponent projecte de reparcel·lació de la unitat mencionada.
  
Este projecte ha sigut presentat davant del Registre d'Entrada de l'Ajuntament de València en data 13 de febrer de 2004. Així mateix, tota esta documentació s'ha protocol·litzat a la notaria d'Eduardo Llagaria Vidal, a València, carrer de Trànsits, número 2, 2n, 2a.
  
Dins del termini de 20 dies, comptats des de la publicació del present anunci en el Diari Oficial de la Generalitat Valenciana, qualsevol persona podrà comparéixer a la citada notaria, en horari de 10.00 a 14.00 hores, per a obtindre còpia a càrrec seu, de l'acta de protocol·lització dels documents esmentats o sol·licitar que se li exhibisca esta. Així mateix, es fa constar la possibilitat de consultar a l'Ajuntament de València (dependències de l'av. Aragó, Servici de Gestió Urbanística) totes les actuacions derivades de la documentació depositada en este i de presentar les al·legacions que s'estimen pertinents.
  
El present avís dóna compliment al que s'establix en l'article 69, en relació amb els articles 46.1 i 3 i 48, de la Llei 6/1994, de 15 de novembre, Reguladora de l'Activitat Urbanística, i així mateix complix amb la funció de notificació, de conformitat amb el que s'establix en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte d'aquells propietaris els domicilis dels quals, a l'efecte de notificacions, resulten desconeguts o bé que intentada la notificació, no s'haguera pogut practicar, que són:
  
- Carmen Navarro Siurana
  
- José Ramón Asensi Navarro
  
- Francisco Asensi Giner
  
- Ocnos Levante, SL.
  
- Elvira Olmos Mocholí
  
- Mª José Alabau Mocholí